open-index/open-wikipedia-markdown huggingface dataset:
Anesammenfall

**Anesammenfall** eller **anetap** betegner at personer opptrer mer enn en gang i samme anetavle, og skyldes ekteskap mellom slektninger. Hvis to søskenbarn gifter seg, vil deres barn ha bare 6 istedenfor 8 forskjellige oldeforeldre. 
## Referanser
Spenningsroman

**Spenningsroman** brukes i Norge om en undergruppe underholdningsromaner hovedsakelig innen sjangerne kriminallitteratur, thriller og grøsser. Norsk ordboks definisjon på spenningsroman er «roman som først og fremst er spennende».

## Noen spenningsromaner
*Frankenstein av Mary Shelley (1818)
*Dr. Jekyll og Mr. Hyde av Robert Louis Stevenson (1886)
*Dracula av Bram Stoker (1895)
*Kanonene på Navarone av Alistair MacLean (1957)
*Engler og demoner av Dan Brown (2000)
*Sirkelens ende av Tom Egeland (2001)
*Da Vinci-koden av Dan Brown (2003)
Kenneth Branagh

**Kenneth Charles Branagh** (født 1960) er en nordirsk skuespiller og filmregissør.

## Bakgrunn og virke
### Bakgrunn
Branagh ble født i Belfast og vokste opp i Tigers Bay-området. Han kom fra den protestantiske arbeiderklasse; foreldrene var Frances (født Harper) og rørleggeren William Branagh. Familien flyttet til Reading i Berkshire i England da han var ni. På skolen tilpasset seg engelsk uttale, men tapte ikke sin opprinnelige Belfast-dialekt. Skuespilleren oppnådde noe suksess i Nord-Irland for sin rolle som tittelfiguren i BBCs serie *Billy Plays*.

### Karriere
Han har arbeidet både på scenen og skjermen. Han mottok anerkjennelse i Storbritannia for sine sceneopptredener, inkludert tittelrollen i *[[Hamlet]]*. Han er kjent for sine filmversjoner av William Shakespeares verk *[[Stor ståhei for ingenting]]* (1993), *[[Danser med Shakespeare]]* (2000) og *Hamlet* (1996). Han har også medvirket i en rekke filmer som ikke er relatert til Shakespeares arbeider. I de siste årene har han arbeidet mest med filmer til TV, kun som skuespiller, ikke regissør. Branagh mottok en Emmy Award for sin opptreden i TV-filmen *Conspiracy* fra 2001.

Branagh har vært nominert til fire Oscar-priser, inkludert to for regi og skuespill i *Henry V*, og en annen for manuset til *Hamlet*. Branagh ble også nominert i den 20. Razzie-utdelingen for verste mannlige birolle i *[[Wild Wild West]]*.

Han har medvirket i flere filmer sammen med sin daværende kone Emma Thompson. De giftet seg i 1989, og tok ut skilsmisse i 1995. I flere år, mens han fortsatt var gift med Thompson, hadde han et velpublisert forhold med Helena Bonham Carter, som han også medvirket i filmer sammen med.

I 2003 giftet han seg igjen, denne gangen med Lindsay Brunnock, som Carter hadde introdusert ham for i 1997.

Han har også vært forteller for lydboken av *[[Drømmen om Narnia]]* av C.S. Lewis for Harper Audio.

I 2011 regisserte han eventyrfilmen *[[Thor (film)|Thor]]*, som viste seg å bli en stor suksess i Branaghs hender. Filmen hadde et budsjett på rundt 150 millioner dollar, og i løpet av to helger spilte den inn rundt 90 millioner av disse (hvorav 66 millioner ble spilt inn den første helgen i USA). Den fikk også svært gode kritikker fra et samlet pressekorps, til tross for skepsis på forhånd.

Branagh ble i 2012 utnevnt til *[[Knight Bachelor]]*. Han ble dermed gjort til ridder og fikk rett til å føre tiltaleformen *[[sir]]* foran sitt navn. Branagh mottok en æresdoktorgrad i litteratur fra Queen's University of Belfast i 1990.

## Filmografi

## Referanser


## Eksterne lenker
* 
*  «The Kenneth Branagh Compendium», en fanside
*  Intervju med Kenneth Branagh
Iraq Body Count

**Iraq Body Count ** er en amerikansk internettside. Den tar for seg en oversikt over antall sivile døde i Irak etter det amerikansk-ledede angrepet på landet i 2003.
Oversikten tar med seg sivile drepte på grunn av kamphandlinger fra de amerikansk-ledede styrkene, eller av para-militære angrep (f.eks. opprørere og terrorist-angrep). Den tar også med seg sivile drepte som en direkte følge av sammenbruddet i lov og orden som en følge av invasjonen. Oversikten blir kontinuerlig oppdatert, og blir hentet fra flere kilder i media.

## Eksterne lenker
*
Tulsa

**Tulsa** er den nest største byen i delstaten Oklahoma og hovedsete for Tulsa fylke. Byen ligger på Arkansas-elven, om lag 60&nbsp;km nordøst for Oklahoma City. Ifølge folketellingen i 2010 har Tulsa  innbyggere.

Et stort antall urinnvånere ble fordrevet til Tulsa-området i 1836, og de kalte den nye bosetningen Tallahassee. Lewis Perryman bygget et handelssted i Tulsa i 1846. Den lille byen som vokste, ble kalt «Tulsey Town». Da postkontoret ble etablert i 1879 fikk byen sitt nåværende navn Tulsa.

I 1901 ble olje oppdaget nær byen, og dette førte til svært hurtig vekst i befolkningstallet, og byen ble «verdens oljehovedstad», en tittel som siden har gått til Houston. Økonomien i Tulsa er idag variert. I tillegg til naturgass er det også fly- og telekommunikasjonsindustri i byen.

University of Tulsa ligger i byen. Det er et kristent, privat universitet.

## Referanser


## Eksterne lenker
* 
*  
* Historien i Tulsa
Marius Robinson

**Marius Robinson** (født 1892, død 1970) var ordfører i Bud kommune i 1938&ndash;1940 og i 1945. Han bodde i Robinsonmarka, som var oppkalt etter hans far, kjøpmann på Bud, Mads Robinson. Marius Robinson har i senere tid fått en egen vei oppkalt etter seg: Marius Robinsons veg.

## Eksterne lenker
* Bud i Romsdal - *M.Robinsons veg*
* Fræna Kommune - *Robinsonmarka bustadfelt*
Veien til El Dorado

***Veien til El Dorado*** er en animasjonsfilm av DreamWorks SKG, lansert i 2000. Lydsporet til filmen inkluderer sanger av Elton John og Tim Rice.

Filmen finner sted på 1500-tallet (1519) i Spania, og handler om to menn ved navn Tulio og Miguel. Under et terningspill i Spania vinner de et kart som visstnok skal vise til den legendariske gullbyen i den nye verden. Det oppdages imidlertid raskt at de har jukset i spillet, og som resultat ender de opp som blindpassasjerer på Hernán Cortés' flåte for å erobre Mexico. De blir oppdaget, men greier å rømme i en båt med Cortés' krigshest, og til slutt greier de å finne den gjemte byen.

El Dorado blir portrettert som en utopisk sivilisasjon som kombinerer Aztek-, Maya- og Inkakulturer.

## Om filmen
Skapelsen av *Veien til El Dorado* var en utfordring for filmstudioet, siden DreamWorks hadde dedikert mesteparten av sine kreative prestasjoner i sin første animasjonsfilm, *[[Prinsen av Egypt]]*. El Dorado hadde også problemer med en historie som bar preg av å være laget på slump, der barnehistorier og voksenhumor ble blandet.

## Kritikk
Som med mange andre animasjonsfilmer har *Veien til El Dorado* store problemer med å være tro mot historiske fakta. Kulturen i El Dorado gjør ingen forskjell på sørmerikansk og Mexicansk kultur, og kulturer fra flere forskjellige sivilisasjoner er representert i byen.

Det er også en sammenblanding mellom Hernán Cortés som man møter i filmen der han leter etter byen, og Gonzalo Pizarro, som faktisk ledet den opprinnelige spanske ekspedisjonen til El Dorado i 1541.

## Opprinnelige stemmer
* Kenneth Branagh som Miguel. En svindler, og Tulios venn.
* Kevin Kline som Tulio. En svindler, og Miguels venn.
* Rosie Perez som Chel. En vakker kvinne fra El Dorado som oppdager Tulio and Miguels svindler. Men bestemmer seg for å hjelpe dem i håp om å unnslippe El Dorado.
* Armand Assante som Tzekel-Kan. En yppersteprest som gjennomfører menneskelige offer. Han tror Tulio and Miguel er Guder, frem til han oppdager sannheten.
* Edward James Olmos som Chief Tannabok, som oppfører seg vennlig mot Tulio og Miguel.
* Jim Cummings som Hernán Cortés. En ambisiøs og hensynsløs conquistador
* Frank Welker som Altivo, som blir venn med Tulio og Miguel.
* Tobin Bell som Zaragoza, en sjømann
* Elton John som den syngende Fortelleren.
* Duncan Marjoribanks som Acolyte

## Norske stemmer
* Dennis Storhøi som Tulio
* Johannes Joner som Miguel
* Katrine Blomstrand som Chel
* Anders Hatlo som Tzekel-Kan
* Dag Vågsås som Tannabok
* Ivar Nørve som Zaragoza
* Erik Hivju som Cortes
* Odd René Andersen som Forteller

## Eksterne lenker
* 
*
Sørkedalen skole

**Sørkedalen skole** er en barneskole beliggende midt i den videste delen av Sørkedalen, vel en og en halv mils vei fra Oslo sentrum. Skolen er Oslos minste, og også en av de eldste. Den ble grunnlagt i 1842. De nåværende  trebygningene er fra 1924 og er hos arkitekten skapt av tanken om skolens tilhørighet i bygdesamfunnet. Skolen ligger rett overfor Sørkedalens lokale landhandel.

Skolen hadde 50 elever i skoleåret 2016/2017. Skolens personale består av rektor, åtte lærere, sekretær, renholder og vaktmester. Skolen har Aktivitetsskole med tre ansatte som er administrert under Bydel Vestre Aker.

## Eksterne lenker
* 
*
Uro

**Uro** har flere betydninger:

* Angst
* Uro (ur), svingende pendel som tidsreferanse i mekaniske ur.
* ''Uro'' (bok) av Finn Skårderud
* ''Uro'' (film), norsk spillefilm
* Uro (TV-program), tv-program fra 2019 sendt på NRK
* Uro (gruppe), norsk hiphop
* Uro (pyntegjenstand), dekorasjon eller leketøy som svinger og dreier
* URO Aksjonen – nasjonal politiaksjon mot narkotika, spesielt aktiv i Finnmark

## Se også
* Støy (peker)
October Trilogy

***October Trilogy*** er en samleboks bestående av tre album av den norske sangeren Thomas Dybdahl fra 2006.

Utover tre tidligere utgitt album, *[[...That Great October Sound]]* (2002), *[[Stray Dogs]]* (2003) og *[[One Day You'll Dance for Me, New York City]]* (2005), inneholder boksen et hefte med mange bilder fra konserter, studio og bak scenen. Den inneholder også en tidligere uutgitt sang, «Damn Heart», skrevet spesielt til den danske filmen *En Soap*, samt en DVD med musikkvideoer, konsertopptak og en kort dokumentar.

## Kilder
* 

## Eksterne lenker
*
Radio Radio TV Sleep

***Radio Radio TV Sleep*** er et konsertalbum utgitt av Bigbang i 2003. Albumet inneholder konsertopptak fra bandets norgesturné i februar 2003 med samme navn, og er en dobbelplate med en elektrisk og en akustisk del. På de fleste sporene på den elektriske delen spiller bandet som en standard rocketrio med el-gitar, bass og slagverk og vokalist. På den akustiske delen varierer instrumenteringen noe mer. 

Øystein Greni synger og spiller akustiske gitar på de fleste av sporene, mens de to øvrige medlemmene varierer noe hvilke instrument de spiller. På enkelte av sporene bidrar dessuten gjesteartister. Mest spesiell er «Girl in Oslo» som ble spilt inn på Rockefeller i Oslo 15. februar 2003 hvor bandet har med seg fire ekstra trommeslagere, blant dem to tidligere medlemmer av bandet, og dessuten tre blåsere.

Alle sanger er skrevet av Øystein Greni unntatt «Can't Find My Way Home» som er skrevet av Steve Winwood og «Long Distance Man» som er skrevet av Eigil Berg og Øystein Greni. Sistnevnte er for øvrig den eneste som finnes på både den elektriske og den akustiske delen.

Albumet er Norges mestselgende livealbum og har solgt til gullplate.

## Sporliste
### CD 1 (elektrisk plate)
# «Where the World Comes to an End» 5:10
# «Heaven and Stars Above» 5:33
# «Wild Bird» 4:49
# «Sing and Dance» 4:17
# «To the Mountains» 5:20
# «The Elephant Man» 3:37
# «Wrong Number» 4:01
# «Make a Circle» 3:34
# «Something Special» 4:23
# «Girl in Oslo» 6:37
# «Long Distance Man» 5:21
# «Better Than Before» 6:23
# «How Do You Do?» 3:50

### CD 2 (akustisk plate)
# «Frontside Rock'n'roll» 3:54
# «Long Distance Man» 4:21
# «Right Beside You» 3:43
# «Old People» 4:32
# «Street Parade» 3:05
# «Lights Go Out» 4:01
# «Smiling For» 3:37
# «Cry Right» 2:00
# «Summer Rain» 3:28
# «Clouds Rolling By» 4:56
# «Can't Find My Way Home» 3:52

## Albuminformasjon
### Besetning Bigbang
* Øystein Greni: Vokal, gitar og perkusjon
* Nikolai Hængsle Eilertsen: Bass og kor. I tillegg piano, melodika, munnspill og gitar på akustisk plate.
* Olaf Olsen: Trommer, kor og perkusjon. I tillegg bass på akustisk plate.

### Gjestartister
* Taran Greni: Vokal på «Long Distance Man» (akustisk) og «Lights Go Out»
* Erik Tresselt: Vokal på «Cry Right»
* Kristian Syvertsen: Slagverk på «Girl in Oslo»
* Karim Sayed: Slagverk på «Girl in Oslo»
* Thor Sigbjørn Greni: Slagverk på «Girl in Oslo»
* Søren Brandt: Slagverk på «Girl in Oslo»
* Øystein Bjørk: Trompet på «Girl in Oslo»
* Tarjei Grimsby: Trombone på «Girl in Oslo»
* Svein Greni: Saksofon på «Girl in Oslo»
### Øvrige
* Kai Andersen - tekniker
* Stig Morten Sørheim - tekniker
* Helge Sten - miksing 
* Michael Ilbert - miksing
* Jan Inge Janbu - fotograf

## Referanser


## Kilder
* 

## Eksterne lenker
*
Elephant

:*For Gus Van Sants film fra 2003, se [[Elephant (film)|Elephant]]*
***Elephant*** er et musikkalbum av det amerikanske rockebandet The White Stripes, gitt ut i 2003. Med singelen «Seven Nation Army» fikk bandet sin første hit.

## Sporliste
#«Seven Nation Army» – 3:51
#«Black Math» – 3:03
#«There's No Home for You Here» – 3:43
#«I Just Don't Know What to Do With Myself» (Burt Bacharach, Hal David) – 2:46
#«In the Cold, Cold Night» – 2:58
#«I Want to Be the Boy to Warm Your Mother's Heart» – 3:20
#«You've Got Her in Your Pocket» – 3:39
#«Ball and Biscuit» – 7:19
#«The Hardest Button to Button» – 3:32
#«Little Acorns» (Mort Crim, J. White) – 4:09
#«Hypnotize» – 1:48
#«The Air Near My Fingers» – 3:40
#«Girl, You Have No Faith in Medicine» – 3:17
#«It's True That We Love One Another» – 2:42

## Eksterne lenker
*
Ula-klassen

**Ula-klassen** er en klasse undervannsbåter (type 210) som blir brukt av Den norske marinen og som avløste Kobben-klassen. Båtene har dieselelektrisk framdrift, og har en operativ dykkedybde på rundt 200 meter i fredstid.

De seks båtene er alle oppkalt etter tidligere båter av U-klassen og er hjemmehørende på Haakonsvern orlogsstasjon i Bergen.

## Historikk
Ula-klassen var i utgangspunktet et felles prosjekt mellom den norske, delvis franske og tyske marine etter initiativ i 1972, men tyskerne trakk seg ut i 1978, og Norge fortsatte utviklingen. Frankrike produserte sidesonarene til ubåten, Norge stod for skrog og angrepssystemer mens Tyskland produserte angrepssonaren. Komponentene ble satt sammen hos Thyssen Nordseewerke i Emden i Tyskland.

Ubåtene ble innfaset i perioden 1989–1992. Kontrakten inneholdt opsjon på to skrog til, men opsjonen ble ikke utløst. 

## Operasjoner
Flere av Ula-båtene tok del i NATO-operasjonen Active Endeavour, som fant sted i Middelhavet. Ubåtenes oppgave var å innhente informasjon om skipstrafikken. I forbindelse med operasjonen i det subtropiske klimaet ble tre av båtene oppgradert med kjølesystemer (tropikalisering) mellom 2002 og 2008.

## Båter

## Utfasing
I 2017 besluttet Regjeringen at Norge skal gå sammen med Tyskland i et strategisk samarbeid om anskaffelse av nye ubåter. Norge og Tyskland gjennomfører nå en felles kommersiell prosess med leverandøren Thyssenkrupp Marine Systems, der det ble bestilt henholdsvis fire og to nye ubåter.

Som en del av langtids planen for forsvaret 2024 ble det besluttet å utvide bestillingen til seks ubåter.

Den første ubåten hadde byggestart i september 2023 med planlagt levering i 2029.

## Bilder

Utstein ubåt.jpg|KNM «Utstein» på vei ut fra Haakonsvern i 2001.
Utvær.jpg|KNM «Utvær».


## Referanser
Lockheed Vega Air Express

**Lockheed Air Express** var den andre modellen som ble konstruert av Lockheed Aircraft Company etter at det ble grunnlagt i 1927. Flyet fløy første gang i april 1928. Air Express var bygget på det opprinnelige skroget til Vega, men vingen var hevet over skroget og montert på stativer «parasollvinge» og førerkabinen var flyttet bak vingen. Dette for å oppfylle kravene til West-Air Express ble vingen hevet til en parasoll konfigurasjon (over skroget) og førerkabinen ble flyttet bak vingen, mens en mer kraftfull Pratt & Whitney Wasp motoren ble montert for å lette operasjoner over Sierra Nevada - fjellene. Designet var en kommersiell suksess for selskapet, selv om bare syv ble bygget, pluss en Air Express Special. Selv om flyet var forretningsmessing vellykket ble det bare bygget i syv eksemplarer. Det finnes ingen kjente Air Express bevart i dag. Ingen Air Express har overlevd til i dag. En registrert NR3057 ble fløyet av Roscoe Turner.

## Spesifikasjoner

### Dimensjoner
* Lengde: 8,0 m
* Vingespenn:. 12,5 m
* Max.vekt: 1&nbsp;315 kg
* Motor: Wright Whirlwind J-5 ni-sylindret stjernemotor 225 hk

### Ytelser
* Marsjfart: 190 km/t
* Toppfart: 217 km/t

## Operatører
; &nbsp;Brasil
* Panair do Brasil
; &nbsp;USA
* American Airways
* Pan American Airways
* Texas Air Transport
* Western Air Express

## Referanser


## Litteratur
* Francillon, René J, *Lockheed Aircraft since 1913*. Naval Institute Press: Annapolis, 1987.
Liste over byer i Panama

Dette er en **liste over [[by]]er i [[Panama]]**.

Den klart største byregionen i Panama er hovedstadsregionen rundt Panama by med  innbyggere (per 1. januar 2006), noe som betyr rundt 40 % av landets befolkning.

Den følgende listen har med byer med over  innbyggere. Folketellingene er fra 11. mai 1980, 13. mai 1990 og 15. mai 2000, i tillegg kommer et estimat for 1. januar 2006. Byene er listet etter provinsene de tilhører. Tall omfatter ikke forsteder.

## Kjente mindre byer
* Portobelo
* Coco Solo
## Bilder


Fil:DirkvdM panama harbour.jpg|Panama by
Fil:Centennial Bridge in Panama.JPG|Bro over Panamakanalen



## Fotnoter


## Eksterne lenker
* Nationaler Rechnungshof und Statistisches Amt
* World Gazetteer – Innbyggertall i Panamas byer
* City Population – Historiske innbyggertall i Panamas byer
David (Panama)

**[[David]]** er en by i nordvestlige Panama og hovedstad i provinsen Chiriquí. Byen har en befolkning på 144&nbsp;858 (2013). Det er Panamas tredje største urbane område.

Byens offisielle navn er *San José de David*. Den er forbundet med resten av landet via Den panamerikanske hovedveien og lufthavnen Enrique Malek.

## David er inndelt i følgende kommuner
* David sentrum
* Bijagual
* Chiriquí
* Cochea
* Guaca
* Las Lomas
* Pedregal
* San Carlos
* San Pablo Nuevo
* San Pablo Viejo

## De viktigste gatene
* Panama Highway 1
* Avenida Central
* Avenida Belisario Porras
* Avenida Obaldía
* Vía Bolívar
* Avenue Miguel A. Brenes
* 4th Street (November 3 Avenue)

## Referanser


## Eksterne lenker
*
Ukysset

***Ukysset*** (originaltittel: ***Never been kissed***) er en amerikansk filmkomedie fra 1999 regissert av Raja Gosnell med Drew Barrymore, David Arquette og Michael Vartan i hovedrollene.

## Rollefigurer
Hovedrollene i filmen er:
*«Josie Geller» – en ung korrekturleser som arbeider i *[[Chicago Sun-Times]]*, og som får i oppdrag å spionere på en lokal videregående skole for å få stoff til en artikkel. Josie ble mobbet da hun selv gikk på videregående; nå skal hun gi seg ut for å være elev
*«Sam Coulson» – en ung, attraktiv engelsklærer på den skolen Josie begynner på
*«Robert Geller» – Josies bror som var populær da han gikk på videregående

## Handling

I filmen spiller Barrymore Josie Geller, en tidligere taper på videregående som nå arbeider i *Chicago Sun-Times*. Når hun skal skrive sin første store artikkel må hun immatrikuleres på en videregående skole, selv om hun er 25 år gammel. I begynnelsen faller hun tilbake i rollen som taper, men etter å ha fått hjelp fra sin bror og med fordelen av å allerede ha erfaring fra videregående fra før passer hun bedre og bedre inn. Avisen ønsker at hun skal få en gjeng pene, populære jenter til å stole på henne, slik at hun kan spionere på dem. Disse jentene er ikke særlig intelligente og tolererer ikke smarte jenter med et gjennomsnittlig utseende. Som sidehandling utvikler Josie en romantisk forbindelse med Sam Coulson, en lærer ved skolen. Dette viser seg å være sensitivt siden Coulson tror Josie er en elev ved skolen og derfor gjør noe ulovlig ved å gå ut med henne.

## Annet
* I scenen der Josie og Aldys prater med hverandre på fotballbanen begynner orkesteret plutselig å spille kjenningsmelodien fra *[[Simpsons]]*.

## Rolleliste (utvalg)

* Drew Barrymore – Josie Geller
* Michael Vartan – Sam Coulson
* David Arquette – Robert Geller
* Molly Shannon
* Leelee Sobieski
* John C. Reilly
* Jessica Alba
* Garry Marshall

## Eksterne lenker
* 
*
Israel Weapon Industries

**Israel Weapon Industries** (**IWI**) (tidligere: Israel Military Industries (**IMI**)) er en statseid israelsk våpen- og ammunisjonsprodusent. 

Selskapet produserer stort sett våpen og ammunisjon for israelsk politi og forsvar, men har også en betydelig kommersiell produksjon av lette våpen. IWI er mest kjent for å lage Uzi maskinpistoler. IWI produserer også den grovkalibrete Desert Eagle pistolen, samt Jericho 941.
Frekhaug

**Frekhaug** er et tettsted i Alver kommune i Vestland, ca. 30&nbsp;km. nord for Bergen sentrum og ca. 6&nbsp;km. sørvest for Knarvik. Frekhaug ligger ved Salhusfjorden, på sørøstsiden av Holsnøy, og har  innbyggere per 1. januar .

Frekhaug var fram til 1. januar 2020 administrasjonssenter for Meland kommune.

## Kulturminner
Frekhaug hovedgård er et herskapshus fra slutten av 1700-tallet som ble fredet av Riksantikvaren i 1924.

## Skoler
På Frekhaug ligger den kristne folkehøgskolen Nordhordland Folkehøgskule, den offentlige ungdomsskolen Meland Ungdomsskule og den kristne, private ungdomsskolen Danielsen ungdomsskole Frekhaug.

## Næringsliv
Frekhaug vinduet er en bedrift som ble etablert i 1938.

## Referanser
Silverchair

**Silverchair** var et australsk rockeband, dannet av sanger og gitarist Daniel Johns, trommeslager Ben Gillies og bassist Chris Joannou da de bare var 12 år gamle. De har opplevd stor oppmerksomhet og anerkjennelse utenfor sitt eget hjemland. Etter å ha vunnet en lokal konkurranse i deres hjemland Australia, signerte straks de 15 år gamle medlemmene i Silverchair en platekontrakt med Murmur Records. Debutalbumet *[[Frogstomp]]* ble en stor kommersiell suksess i både USA, Europa og Australia. Silverchair har hatt flere #1 album på listene enn noe annet Australsk band i hjemlandet. Silverchair har også flest Aria-nominasjoner og -priser enn noe annet australsk band. 

Silverchair varierer mellom å spille grunge, tungrock, alternative rock, orkestrert rock, og poprock, akustisk, og har låter i alle disse sjangrene.

## Diskografi
**[[Frogstomp]]* – 1995 – Murmur – #1 AUS, #59 UK, #9 US (Certified 3X Platinum in US) 
**[[Freak Show]]* – 1997 – Murmur – #1 AUS, #38 UK, #12 US (Certified Platinum in US) 
**[[Neon Ballroom]]* – 1999 – Murmur – #1 AUS, #29 UK, #50 US (Certified Gold in US) 
**[[Diorama (album)|Diorama]]* – 2002 – Eleven – #1 AUS, #29 UK, #91 US 
**[[Young Modern]]* – 2007 – Eleven #1 AUS (Certified 4X Platinum in AUS)

### Konsertalbum
**Live from Faraway Stables* – 2003 – Atlantic Records – #10 AUS 
 
### Kompileringer
**The Best Of Vol.1* – 2000 – Murmur/Sony Music – #15 Australia 
**Rarities* 1994 – 1999 – 2002 – Murmur

## Eksterne lenker
* 
* 
* 
*
Kinsarvik (tettsted)

:*Se også [[Kinsarvik]] (om den tidligere kommunen)*.

**Kinsarvik** er et tettsted og tidligere administrasjonssenter i Ullensvang kommune i Vestland. Tettstedet ligger på østsiden av Sørfjorden, ca. 20 km fra tettstedet Ullensvang. Per 1. januar  er det  innbyggere i Kinsarvik. Statens kartverk har et kontor i Kinsarvik med ca. 50 ansatte.

Elven Kinso fra Hardangervidda renner her ut i Sørfjorden. En flom i 1642 ødela kirkegården og deler av prestegården. Fruktdyrking og husdyrhold er de tradisjonelle næringsveiene.

## Historie

I middelalderen hadde Kinsarvik en av fire «fjordungskirker» i Hordaland. De tre andre var i Fana, på Voss, på Hamre og i Kvinnherad. Det var en fjordungskirke i hver fjerdedel av fylket etter Gulatingsloven og Kinsarvik var trolig hovedkirke for Hardanger. Kinsarvik var et naturlig møtested og det kan i middelalderen ha vært en kaupang på stedet som da hadde omkring 300 fastboende. Trolig var Kinsarvik et sentrum for Indre Hardanger fra forhistorisk tid. Arkeologiske undersøkelser har påvist en del spiker, steintøy og keramikk særlig fra 1300 og 1400-tallet. Fjordungstinget ble avholdt i Kinsarvik til 1650. I middelalderen gikk en gang/ridevei mellom Kinsarvik (gjennom Husedalen) og Hardangervidda. I middelalderen var Kinsarvik, Ullensvang og Odda et skipreide og leidangsskipet hadde trolig opplagsplass i Kinsarvik. Gården Huse i dalen ovenfor kirken var trolig et høvdingesete i middelalderen. På 1600-tallet ble Kinsarvik skilt ut som eget skipreide. På 1600-tallet var Kinsarvik utskipingssted for tømmer som skotske og engelske handelsfolk hentet.

Niels Hertzberg var sogneprest i Kinsarvik og Ullensvang fra 1804.

## Kommunikasjon

Riksvei 13 går gjennom Kinsarvik, det er fergeforbindelse til Utne og Kvanndal. Før Vallaviktunnelen åpnet i 1985 og sammen med fergesambandet Bruravik-Brimnes tok over det meste av langtransporten, var Kinsarvik-Kvanndal det viktigste fergesambandet for trafikk som skulle over Hardangerfjorden før eller etter turen over Hardangervidda (Riksveg 7).

I 2022 drifter Boreal Sjø fergesambandene Kinsarvik-Utne og Kvanndal-Utne.

## Verdt å vite
*Mikkelparken ligger i Kinsarvik. 
*Den eldste steinkirken i Hardanger, Kinsarvik kirke ligger også i Kinsarvik.

## Referanser


## Eksterne lenker

* Arkivene etter Kinsarvik kommune

### Turistvirksomheter
* Hardangertun Hytter & Familiepark.
* Mikkelparken i Kinsarvik.
* Kinsarvik Camping.
* Kinsarvik Fjordhotell.

### Leirskole
* Hardangertun Leirskule.

### Skole
* Kinsarvik skule.
Indologi

**Indologi** betegner det vitenskapelige studiet av Indias historie, språk og kulturer. Den moderne indologiske forskning tok til på slutten av 1700-tallet, ved grunnleggelsen av «The Asiatic Society of Bengal» (1784) ved William Jones. Andre pionerer var Charles Wilkins og Henry Thomas Colebrooke. Indologien hadde sin storhetstid på 1800-tallet, da særlig den tyske indologien spilte en banebrytende rolle.

## Historie
### Reisende og misjonærer
De første europeerne som beskjeftiget seg med studiet av Indias kultur var reisende og misjonærer på 1600- og 1700-tallet. En av de første var den nederlandske misjonæren Abraham Rogerius, hvis *De Open-Deure tot het verborgen Heydendom* («Den åpne dør til den skjulte hedendom») utkom i 1651. Jesuittmisjonæren Johann Ernst Hanxleden, som virket på Malabarkysten, lærte seg indiske språk og skrev en utrykt sanskrit-grammatikk. Den viktigste av misjonærene var imidlertid Paolino de St. Bartholomeo, som skrev to sanskrit-grammatikker og flere avhandlinger og bøker, blant andre *Systema Bhramanicum* (1792).

### Engelskmennene i India
Samtidig var også engelskmennene i Det ostindiske kompanis kolonier begynt å interessere seg for indisk språk og litteratur. Generalguvernøren Warren Hastings selv ga støtet til dette, da han lot gamle indiske rettsbøker oversette til engelsk. Den første engelskmannen som lærte sanskrit var Charles Wilkins, som i 1785 utga en engelsk oversettelse av *[[Bhagavad gitā]]*, den første direkte oversettelsen fra sanskrit til et europeisk språk. Viktigere var William Jones, som grunnla The Asiatic Society i Bengal og begynte å utgi sanskrit-verk på originalspråket. Det var også Jones som fastslo det språklige slektskapet mellom sanskrit og latin, gresk og de andre indoeuropeiske språkene. Arbeidet hans ble fortsatt av Henry Thomas Colebrooke og Alexander Hamilton.

### Indologien i Tyskland
De første engelske oversettelsene var raskt blitt oversatt til tysk. Georg Forsters oversettelse (1791) av Jones’ engelske oversettelse av Kālidāsas *Šakuntalā* begeistret for eksempel Goethe og Herder. De tyske romantikerne var begeistret for all fremmed litteratur og følte seg spesielt tiltrukket av India. Den som grunnla den vitenskapelige indologien i Tyskland var Friedrich Schlegel, som 1803–04 studerte under Alexander Hamilton i Paris. I 1808 utga han *Über die Sprache und Weisheit der Inder* («Om indernes språk og visdom»). Samtidig var broren August Wilhelm Schlegel den første som foresto tekstutgaver og oversettelser av verk på sanskrit i Tyskland. I 1818 ble han Tysklands første professor i sanskrit ved universitetet i Bonn. Studiet av sanskrit ble tatt opp av Franz Bopp, som grunnla den sammenlignende språkforskningen og utforsket indisk litteratur.

## Ledende indologer
* Eugène Burnouf
* Robert Caldwell
* Edmund Hardy
* William Jones
* Monier Monier-Williams
* Max Müller
* Fjodor Sjtsjerbatskoj
* Heinrich Zimmer
* Auguste Barth

### Norske indologer
* Christian Lassen
* Sten Konow
* Georg Morgenstierne

## Kilder
* Moriz Winternitz: *Geschichte der indischen Litteratur*, Erster Band, Zweite Ausgabe. Leipzig: C. F. Amelangs Verlag, 1909.
Absalons borg

**«Absalons borg ved Havn»** ble grunnlagt av biskop Absalon i 1166 eller 1167, der senere Københavns slott og Christiansborg slott kom til å ligge. Borgen ble i 1369 erobret og revet av Lybækkerne, men senere gjenreist i murstein. Borgen var viktig for utviklingen av byen København. 

Utgravninger foretatt i 1907 ved gjenoppføringen av Christiansborg slott har bragt mye informasjon både om den gamle borgens beliggenhet og dens konstruksjon. Det viste seg at det tett under steinbroen i den indre slottsgården, like utenfor hovedporten fra slottsplassen, fantes store bygningsrester, som med sikkerhet kunne fastslås å være deler av Absalons festning.

Den har bestått av en stor, metertykk ringmur, satt sammen av et ytre og indre murskall. Det indre skallet var lagd av kamp- og krittstein, det ytre av pene, regelmessige krittsteinskvadere. Kvadrene, særlig på yttersiden, vitner om at borgen ble omhyggelig og solid konstruert. 38-40 meter av muren står den dag i dag, opp til ca. 2 meters høyde. Innenfor muren lå boligene i teglstein. Stein og byggemåte er lik den i *[[Valdemarsmuren]]* ved Dannevirke og andre teglstensbygninger fra tidlig middelalder.

Et svært rektangulært mursteinstårn, litt yngre enn ringmuren, er trolig ikke planlagt sammen med denne, men sammenføyd ved senere ombygginger.

I 1369 ble borgen inntatt og revet av Hanseatene, som var i krig med Valdemar IV Atterdag.

## Ruinene
Ruinene av Absalons borg ligger under Christiansborg slott, nærmere bestemt under slottsplassen. 
Ruinene ble gravet ut i 1917 og det har vært offentlig adgang til dem siden 1924.

## Eksterne lenker
* Kulturhistorisk Opslagsbog
* Absalons borg -Lexopen 
* Om ruinene hos Slots- og Ejendomsstyrelsen
Plebeierforsamlingen

**Plebeierforsamlingen** (*Concilium plebis*, «folkets rådsforsamling») utgjorde Romas arbeiderklasse og fungerte på samme måte som *[[comitia tributa]]*, men med det unntak av at de øvre klassene, patrisierne, ikke kunne delta. Til å begynne med kunne forsamlingen bare vedta lover som gjaldt plebeierne, men fra 287 f.Kr. gjaldt lovforslagene forsamlingen ga alle borgerne. Forsamlingen valgte også tribuner og plebeirske ediler. I senrepublikken ble forsamlingen øverste lovgiverorgan sammen med *comitia tributa*.

Plebeierforsamlingen ble i begynnelsen organisert på grunnlag av Curia, men rundt år 445 f.Kr. ble det reorganisert på grunnlag av stammene, og ble således «Plebeiernes stammeråd». Plebeierforsamlingen møttes vanligvis ved brønnen comiti og ofte kunne patrisiske senatorer overvåke fra trappene ved Curia Hostilia og kunne tidvis komme med tilrop under møtene. Representantene fra plebeierne i regjeringen ble kalt for tribuner og hadde makt til å gi veto til lovene som ble stilt i det romerske senatet. Kun plebeiere hadde tillatelse til å stemme.

## Referanser


## Litteratur
* Abbott, Frank Frost (1901): *A History and Description of Roman Political Institutions*. Elibron Classics, ISBN 0-543-92749-0
* Byrd, Robert (1995): *The Senate of the Roman Republic*. U.S. Government Printing Office, Senate Document 103-23.
* Lintott, Andrew (1999): *The Constitution of the Roman Republic*. Oxford University Press, ISBN 0-19-926108-3.

## Eksterne lenker
* Considerations on the Causes of the Greatness of the Romans and their Decline , ved Charles Montesquieu
* The Roman Constitution to the Time of Cicero
Norges Hypotekbank

**Kongeriget Norges Hypotekbank** var en norsk statlig bank, opprettet ved lov 18. september 1851. Dens formål var å opphjelpe næringene, først og fremst jordbruket, gjennom å gi billige amortiseringslån mot pant i fast eiendom.

Bankens hovedsete lå i Kristiania, og banken ble ledet av en direksjon på tre medlemmer; to skulle velges av Stortinget, én av kongen. Ved kongelig resolusjon 19. november 1881 ble det besluttet å opprette distriktskontorer av banken i Bergen, Trondheim og Tromsø. Bankens grunnfond var opprinnelig 2 millioner kroner, og utgjorde i 1905 19&nbsp;500&nbsp;000 kroner med et reservefond på 1&nbsp;000&nbsp;000 kroner.

Banken gikk inn i Statens Landbruksbank i 1965.

Juristen og industrilederen Jørgen Meinich var formann i direksjonen for Kongeriget Norges Hypotekbank 1885–1908.

## Litteratur
* L.C. Hartsang og Alf Kaartvedt: *Kongeriket Norges Hypotekbank 1852&ndash;1952* (1952)

## Kilder
* *Nordisk familjebok. Uggleupplagan*
Statens Landbruksbank

**Statens Landbruksbank** var en norsk statlig bank som lånte ut penger til investeringer i landbruket mot pant i fast eiendom. Den ble opprettet 5. februar 1965, som en sammenslåing av Norges Hypotekbank, Norges Småbruks- og Bustadsbank og Driftskredittkassen for jordbruket. Dens oppgaver ble fra 1. januar 2000 overtatt av Statens nærings- og distriktsutviklingsfond og Statens landbruksforvaltning.
Sandy Lyle

**Alexander Walter Barr Lyle**, best kjent som **Sandy Lyle**, (født 1958) er en skotsk golfspiller. Lyle var en av «De fem store» europeiske golfspillerne, alle født innenfor et tidsrom på 12 måneder fra hverandre, og som alle vant ''major''-turneringer og gjorde Europa konkurransedyktig mot USA i Ryder Cup. (De andre var Seve Ballesteros, Nick Faldo, Ian Woosnam og Bernhard Langer.)

Lyle ble introdusert for golfsporten av sin far, Alex. Han begynte å spille med miniatyrkøller i en alder av tre år. Som amatør vant han English Amateur Stroke Play Championship i 1975 og 1977. Han deltok på det britiske laget i Walker Cup.

I 1977 ble han profesjonell og han ble skotsk nasjonalhelt da han vant *major*-turneringen The Open Championship i 1985, den første britiske seieren i dette mesterskapet siden Tony Jacklin i 1969. Lyle var med på det europeiske Ryder Cup-laget fem ganger mellom 1979 og 1987, blant annet det laget som slo USA på Belfry høsten 1985. Han var dessuten med i samtlige Dunhill Cup-finaler mellom 1985 og 1990.

For mange golfinteresserte er han kjent for sitt bunkerslag på det 18. hullet på sisterunden i The Masters Tournament i 1988 da han ble den første briten noensinne til å vinne denne turneringen. Dette året vant han også World Match Play Championship etter å ha tapt finalen flere ganger tidligere.

Lyle vant Europatourens pengeliste i 1979, 1980 og 1985. Han endte blant de ti beste ni ganger mellom 1979 og 1992. Han var også medlem av den amerikanske PGA-touren i mange år og endte på 17.-plass på pengelisten i 1988. I 1989 mistet Lyle formen og, med unntak av et godt år på Europatouren i 1992, da han ble nummer&nbsp;8 på pengelisten, har han ikke hatt særlig suksess siden da. Hans storhetstid tok slutt i begynnelsen av 30-årsalderen, hvilket er usedvanlig tidlig for en profesjonell golfspiller.

## Meritter
### Seire på Europatouren
## European Tour wins
* 1992: Lancia Martini Italian Open; Volvo Masters
* 1991: BMW International Open
* 1988: Dunhill British Masters 
* 1987: German Masters
* 1985: *[[The Open Championship]]*; Benson & Hedges International Open
* 1984: Italian Open; Lancome Trophy
* 1983: Cespa Madrid Open
* 1982: Lawrence Batley International
* 1981: Paco Rabanne Open de France; Lawrence Batley International
* 1980: Coral Welsh Classic
* 1979: BA/Avis Open; Scandinavian Enterprise Open; European Open Championship

### Seire på PGA-touren
* 1988: Phoenix Open; *[[The Masters Tournament]]*; Greater Greensboro Open
* 1987: The Players Championship
* 1986: Greater Greensboro Open

## Eksterne lenker
*
Erlend Holm

**Erlend Holm** (født 17. mai 1983) var tidligere midtbanespiller i fotball på AaFK. Da han ikke fikk forlenget kontrakt der, ble han lærervikar på Valderøy før han skulle begynne å studere igjen. Han er nå spillende trener for Valder IL og lærer for Giske ungdomsskule. Han giftet seg og fikk også etternavnet Giskeødegård.

## Referanser


## Eksterne lenker
*
445 f.Kr.

## Begivenheter
*Stenderkampene i den romerske republikk. Plebeiernes kamp for politisk likestilling i republikken
***[[Lex Canuleia]]* åpner for giftermål mellom patrisierne og plebeierne
Hal Sutton

**Hal Sutton** (født 28. april 1958) er en amerikansk golfspiller.

Sutton er født i Shreveport i Louisiana og var en lovende golfspiller mens han studerte ved Centenary College of Louisiana; han ble utnevnt til årets collegegolfer av *[[Golf Magazine]]* i 1980. Han etablerte seg som en av de lovende, unge stjernene på PGA-touren på begynnelsen av 1980-tallet, blant annet med en seier i *major*-turneringen PGA Championship i 1983. Etter dette mistet han imidlertid toppformen og gikk fra 1986 til 1995 uten en eneste seier på touren. Mot slutten var han nær ved å miste spilleretten på touren, men beholdt den ved å bruke en engangsdispensasjon for de 50 spillerne som har vunnet mest penger på PGA-touren i karrieren. Fra 1998 til 2001 var toppformen tilbake, og i 2001 gjorde han en av sine beste sesonger da han klarte cutten i 22 av 26 turneringer og vant Shell Houston Open.

Sutton ble valgt til kaptein for det amerikanske laget i Ryder Cup i 2004. Konkurransen, som gikk på Oakland Hills Country Club, ble vunnet av det europeiske laget med 18½&ndash;9½. Sutton fikk kritikk for sin innsats som kaptein, spesielt beslutningen om å la Tiger Woods spille i par med Phil Mickelson på den første dagen.

## Meritter
### Seire på PGA-touren
* 2001: Shell Houston Open
* 2000: The Players Championship; Greater Greensboro Chrysler Classic
* 1999: Bell Canadian Open
* 1998: Westin Texas Open; The Tour Championship
* 1995: B.C. Open
* 1986: Phoenix Open; Memorial Tournament
* 1985: St. Jude Memphis Classic;  Southwest Golf Classic
* 1983: Tournament Players Championship; *[[PGA Championship]]*
* 1982: Walt Disney World Golf Classic

## Eksterne lenker
*
Hemmelig politi

**Hemmelig politi** (noen ganger **politisk politi** eller **statspoliti**) er politiorganisasjoner som virker i hemmelighet i nasjonens tjeneste for å opprettholde statens sikkerhet mot indre trusler mot staten. Hemmelige politistyrker assosieres gjerne med totalitære regimer fordi deres tjenester ikke er åpne for innsyn fra publikum. Deres hovedfunksjon er å opprettholde statens politiske makt framfor å håndheve lovene, og de har ofte blitt brukt som et instrument for politisk undertrykking. En stat med et betydelig nivå av hemmelig politiaktivitet blir gjerne omtalt som en politistat.

Hemmelige politistyrker kan holdes opp mot nasjonale sikkerhetstjenester som man finner i moderne liberale demokratiske stater som i regelen reguleres av det offentlige og må rapportere om sin virksomhet samt andre tiltak som stiller dem ansvarlige overfor det øvrige samfunn (*accountability*). Slike byråer blir likevel noen ganger nedsettende omtalt som «hemmelig politi».

Organisasjoner med rolle og funksjon som en hemmelig politistyrke kar eksistert opp igjennom historien, enten de har hatt politifunksjoner eller ikke, og uansett om de har blitt betegnet som «hemmelige» eller ei.

## Metoder og historie

Hemmelige politistyrker i diktaturer og totalitære stater bruker vanligvis vold og terrortiltak for å undertrykke politisk opposisjon og politiske avvikere og kan benytte dødsskvadroner for å utføre attentater og «forsvinninger».

## Hemmelig politi i litteraturen
Det kanskje mest berømte eksemplet er tankepolitiet i George Orwells roman *[[1984 (roman)|1984]]*. Her benytter tankepolitiet psykologi og nærmest allestedsnærværende overvåkning for å finne og eliminere medlemmer av samfunnet som har *tanker* som utfordrer de regjerende myndigheter.

I Løven, Heksa og Klesskapet av C.S. Lewis benytter den hvite heksa hemmelig politi. Disse fryktede individene er sadistiske snakkende ulver og lederen deres heter Maugrim.

## Se også
* Dødsskvadron
* Etterretning
* Politiets sikkerhetstjeneste
* Riksdagsbrannforordningen
* Stalinisme
* Overvåkning

## Referanser


## Kilder
* R. J. Stove, *The Unsleeping Eye: Secret Police and Their Victims* (Encounter Books, San Francisco, 2003).  ISBN 1-893554-66-X

## Eksterne lenker
*  USAs hemmelige politi - FBIs COINTELPRO på 90-tallet
*  MSNBC - Innenlandsk spionasje kontra hemmelig politi MSNBC
Lill-Kristin Sæther

**Lill-Kristin Sæther** (født 7. oktober 1983 i Lørenskog) er en norsk golfspiller fra Losby Golfklubb. Hun ble profesjonell i 2004. Samme år ble hun nummer åtte i kvalifiseringen til Ladies European Tour i 2005, og der ble hennes beste resultat en 45.-plass i Samsung Ladies Masters. Totalt tjente hun €&nbsp;2&nbsp;478, og ble nr. 125 på *[[Pengeliste|Order of Merit]]*. Dermed greide hun ikke å beholde fulle spillerettigheter i 2006, men har allikevel fått delta i enkelte turneringer.

Hun er en del av Norges Golfforbunds satsing Challenge-laget.

## Eksterne lenker
* Profil hos Ladies European Tour
Winged Foot Golf Club

**Winged Foot Golf Club** er en golfbane med 36 hull beliggende i Mamaroneck i New York. Banen er tegnet av A.W. Tillinghast,  en berømt banearkitekt som også har tegnet Baltusrol og Bethpage Black.

Winged Foot består av to 18-hullsbaner; West Course og East Course. I 2005 rangerte tidsskriftet *[[Golf Digest]]* West Course som den 8. beste banen i USA, og East Course som den 34. beste.

Claude Harmon var pro på Winged Foot da han vant The Masters i 1948. Han er den siste klubbproen til å vinne en ''major''-turnering.

## ''Major''-turneringer på Winged Foot
* 2006: US Open Championship 2006
* 1997: PGA Championship, vunnet av Davis Love III
* 1984: US Open Championship, vunnet av Fuzzy Zoeller
* 1974: US Open Championship, vunnet av Hale Irwin på 7 over par, kjent som «The Massacre at Winged Foot»
* 1959: US Open Championship, vunnet av Billy Casper
* 1929: US Open Championship, vunnet av Bobby Jones

## Eksterne lenker
*
Voskhod-programmet

**Voskhod-programmet** (russisk: Восход, norsk oversettelse: soloppgang) var et sovjetisk romprogram. Programmet etterfulgte Vostok-programmet, og innebær en viss gjenbruk av komponenter fra det programmet sine kansellerte ferder. 

Mens Vostok-programmet var rettet mot å forstå effektene av å reise i rommet, samt vektløshetens virkning på menneskekroppen, ble de to bemannede ferdene i Voskhod-programmet rettet mer mot spektakulære "Først"-hendelser, eller PR-stunts.
Selv om programmet oppnådde den aller første romvandringen (EVA) i romfartshistorien, ble det å slå USA med å plassere flere mennesker i et romskip det alt overskyggende motiv for programmet.
Da begge disse målene ble oppnådd, ble programmet avsluttet før tiden, på grunn av endringer i den sovjetiske ledelsen. Sovjet rettet da sitt fokus mot Sojuz-programmet.

## Voskhod-ferdene med oppskytingsdatoer
*Cosmos 47  –  Ubemannet test-ferd.
*Voskhod 1 – 12. oktober 1964. Første romferd med mer enn et menneske i et romskip.
*Cosmos 57   –  Mislykket ubemannet test-ferd.
*Voskhod 2 – 18. mars 1965. Første romvandring (EVA) noensinne utført av et menneske. 
*Cosmos 110 –  Ubemannet test-ferd, med to hunder, Veterok og Ugolyok, på en 22 dagers ferd.

**Planlagte, men kansellerte ferder:**
*Voskhod 3  –  19 dagers ferd for å studere vektløshet.  
*Voskhod 4  –  20 dagers ferd for å studere vektløshet.  
*Voskhod 5  –  10 dagers ferd med 3 kvinner ombord.
*Voskhod 6  –  Ferd for å teste nytt jet-belte for romvandringer.  

## Sitteplassering for Vostok, Voskhod 1, Voskhod 2
Lunner (tettsted)

**Lunner** er et tettsted i Lunner kommune på Hadeland. Stedet ligger ved Gjøvikbanen, noen kilometer nord for kommunesenteret Roa. Lunner ble fram til 2013 regnet som en del av tettstedet Roa/Lunner, men ble da skilt ut som eget tettsted med  innbyggere pr .

## Referanser
Andrijan Nikolajev

**Andrijan Grigorjevitsj Nikolajev ** (russisk Андриян Григорьевич Николаев, født 5. september 1929 i Sjorsjely i Tsjuvasjia i Russland, død 3. juli 2004 i Tsjeboksary) var en sovjetisk kosmonaut.

3. november 1963 giftet Nikolajev seg med Valentina Teresjkova, kosmonauten ombord på Vostok 6. De fikk en datter, Elena Andrionova (i dag lege, den første person der begge foreldrene har vært i verdensrommet), før ekteskapet brøt sammen. De ble ikke skilt offisielt før i 1982.

## Romferder
* Vostok 3 &ndash; den tredje bemannede ferden i Vostok-programmet.
* Sojuz 9, 1. juni&ndash; 19. juni 1970 – Ferd for å studere vektløshetens effekt på kroppen

Ved begge sine ferder satte Nikolajev rekord for langvarig opphold i verdensrommet.
Nikolajev ble den første som lagde en tv-sending fra verdensrommet ifm Vostok 3, og på samme ferd ble han del av det første nære møtet (med Vostok 4) mellom to romskip.

## Referanser
Donald Byrd

**Donaldson Toussaint L'Ouverture Byrd II** (født 9. desember 1932 i Detroit, død 4. februar 2013 i Dover) var en amerikansk jazztrompetist. Han er født i Detroit i Michigan og opptrådte med legenden Lionel Hampton innen han var ferdig på skolen. Etter å ha spilt i et musikkorps mens han tjenestegjorde i flyvåpenet, fikk han en bachelorgrad i musikk fra Wayne State University og en mastergrad fra Manhattan School of Music. Mens han studerte på Manhattan ble han med i Art Blakeys jazzband, som erstatning for Clifford Brown.

I 1970-årene gled han over fra sin tidligere base i hard bop mot fusion og rhythm and blues. Sammen med Mizell-brødrene produserte han albumet *Black Byrd*, som fikk enorm suksess og ble Blue Note Records' mestselgende album. Oppfølgerne *Places and Spaces*, *Steppin' Into Tomorrow* og *Street Lady* ble også bestselgere, og har senere vært en stor kilde for *samples* for hiphopartister som Us3.

Byrd underviste i musikk ved Rutgers University, Hampton Institute, New York University, Howard University og Oberlin College. I 1974 dannet han The Blackbyrds, en fusion-gruppe bestående av hans beste elever. Gruppen laget flere bestselgere, inkludert «Walking In Rhythm» og «Blackbyrds Theme». Byrd døde den 4. februar 2013 i en alder av 80 år.

## Referanser


## Eksterne lenker
* 
* 
*
Moses Finley

**Moses Isaac Finley** (født Finkelstein 20. mai 1912 i New York, død 23. juni 1986) var en amerikansk og britisk lærer og professor i antikkens historie. Finley ble adlet i 1979.

Hans fremst verk er *The Ancient Economy* (1973), hvor han argumenterte for at status og sivil ideologi styrte økonomien i antikken framfor rasjonelle økonomiske motiver.

Han ble født i 1912 i New York. Hans foreldre var Nathan Finkelstein og Anna Katzenellenbogen. Rundt 1946 tok han etternavnet Finley. Han fikk sin akademisk utdannelse ved Syracuse University i New York hvor han tok eksamen *magna cum laude* i psykologi, og senere ved Columbia University. Selv om hans master var i statsrett, var det meste av hans publikasjoner innenfor feltet antikkens historie, særskilt de sosiale og økonomiske aspektene.

Han var kommandør av Order of the British Empire.

## Publikasjoner
* *Grekerne i antikken: et møte med mennesker og kultur / M.I. Finley* Oslo: Pensumtjeneste 1997, ISBN 82-13-00903-7
* *The Ancient Greeks* (1963).
* *The Ancient Economy* (1973).
* *Ancient Slavery and Modern Ideology*.
* *The World of Odysseus* (1954).
* *Politics in the Ancient World* (1983).
* *Aspects of Antiquity* (1968).

## Referanser


## Eksterne lenker
* Moses Finley, *Database of Classical Scholars*
Mamaroneck

**Mamaroneck** er en kommune i Westchester County i den amerikanske delstaten New York. Ved folketellingen i 2000 var det 28&nbsp;967 innbyggere i Mamaroneck.

Mamaroneck ble kjøpt fra indianerhøvdingen Wappaquewam og hans bror Manhatahan av en engelskmann ved navn John Richbell i 1660. Under USAs uavhengighetskrig i 1776 ble den britiske lojalisten William Lounsbury angrepet og drept av en gruppe revolusjonære ledet av John Flood. Flere andre skuddvekslinger inntraff dette året mellom lojalister og revolusjonære. Blant de berømte historiske personer som bodde i Mamaroneck var biskop William Heathcote DeLancey og romanforfatteren James Fenimore Cooper. Det var i Mamaroneck at Cooper skrev sin første roman, *Precaution*. Kunstneren Norman Rockwell gikk på skole i Mamaroneck og donerte et av sine malerier til Mamaroneck High School. I 1910 ble golfbanen Winged Foot Golf Club anlagt.

## Referanser


## Eksterne lenker
*
LiveJournal

**LiveJournal** (ofte forkortet **LJ**) er et virtuelt samfunn, der medlemmer kan blogge og kommentere andres blogger. LiveJournal ble startet opp 18. mars 1999 av Brad Fitzpatrick, fordi han ville holde vennene sine oppdatert på han selv og hva han foretok seg. LiveJournal har i dag (2013) over 10 millioner medlemmer.

## Eksterne lenker
*